Die wêreld in foto’s – 5 Oktober 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het oorstromings groot skade aangerig in dele van Frankryk se suidoostelike streek en die noordweste van Italië. ŉ Storm het Vrydag en Saterdag deur dié twee lande beweeg en die lewe van inwoners van die bergagtige gebiede van Alpes-Maritimes in Frankryk asook Ligurië en Piëmont in Italië, ontwrig. Inwoners besig met opruimingswerk nadat ŉ storm oorstromings in Frankryk en Italië veroorsaak het. (Foto: Daniel Cole, AP) ŉ Motor is deur vloedwater in die Roya-rivier by Breil-sur-Roya in Frankryk, naby die grens van Italië, meegesleur. (Foto: Daniel Cole, AP) Beskadigde motors is deur skoonmaakspanne in Breil-sur-Roya in Frankryk op mekaar gestapel . (Foto: Daniel Cole, AP) ŉ Helikopter bied hulpverlening in Ornavasso in die Noord-Italiaanse streek Piëmont nadat die dorp oorstroom is. (Foto: Vigili del Fuoco, AP) Brandweermanne red vasgekeerdes uit ŉ huis te midde van oorstromings in Piëmont. (Foto: Vigili del Fuoco, AP)